12. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 799 της 6/22 Νοεμ. 1975 (ΦΕΚ Α΄ 262) Περί ιδρύσεως, οργανώσεως και λειτουργίας Τμήματος Μεταπτυχιακών Σπουδών παρά τη Κτηνιατρική Σχολή του Πανεπιστημίου Θεσσαλονίκης. Έχοντες υπ’ όψει: 1.Τας διατάξεις των άρθρων: α)31 (παραγρ. 3 και 4) του Ν.Δ. 3974/1950 «περί τροποποιήσεως και συμπληρώσεως των περί των Ανωτάτων Εκπαιδευτικών Ιδρυμάτων ισχυουσών διατάξεων»,  β)2, 3 και 5 του Ν.Δ. 216/1974 «περί συστάσεως Υπουργείου Προεδρίας Κυβερνήσεως». 2.Την γνώμην της Κτηνιατρικής Σχολής (συνεδρία: 28.7.1973) και της Συγκλήτου, (συνεδρία: 8.8.1973 και 6.2.1974) του Πανεπιστημίου Θεσσαλονίκης και  3.την υπ’ αριθ. 576/1975 γνωμοδότησιν του Συμβουλίου της Επικρατείας, προτάσει των Ημετέρων Υπουργών Προεδρίας Κυβερνήσεως, Οικονομικών και Εθνικής Παιδείας και Θρησκευμάτων, αποφασίζομεν και διατάσσομεν: Άρθρον 1. Παρά τη Κτηνιατρική Σχολή του Πανεπιστημίου Θεσσαλονίκης ιδρύεται Τμήμα Μεταπτυχιακών Σπουδών αποσκοπούν εις την δημιουργίαν εξειδικευμένων επιστημόνων απαραιτήτων δια την αύξησιν της Κτηνοτροφικής παραγωγής της χώρας και την εν γένει προαγωγήν της Κτηνιατρικής Επιστήμης.  Άρθρον 2. 1.Το δια του άρθρου 1 του παρόντος ιδρυόμενον Τμήμα Μεταπτυχιακών Σπουδών περιλαμβάνει τας κάτωθι ειδικεύσεις: α)Ζωοτεχνίας και Διατροφής Αγροτικών Ζώων. β)ΤεχνολογίαςΤροφίμων ζωϊκής προελεύσεως. γ)Υγιεινής τροφίμων ζωϊκής προελεύσεως. δ)Παθολογίας, αναπαραγωγής και τεχνικής σπερματεγχύσεως. ε)Πτηνοτροφίαν και παθολογίας πτηνών. στ)Εκτροφής και παθολογίας χοίρων. ζ)Μικροβιολογίας και λοιμωδών νοσημάτων. η)Παρασιτολογίας και παρασιτικών νοσημάτων. θ)Παθολογικής Ανατομικής. ι)Κτηνιατρικής Παθολογίας. ια)Κτηνιατρικής χειρουργικής. 2.Δι’ εκάστην ειδίκευσιν του Τμήματος Μεταπτυχιακών σπουδών η Σχολή ορίζει Επιτροπήν εκ τριών (3) τούτων τουλάχιστον καθηγητών, ήτις επιλαμβάνεται των θεμάτων των σχετικών προς την λειτουργίαν του προγράμματος, συμφώνως προς τα εν τοις επομένοις άρθροις του παρόντος Π.Δ. οριζόμενα. Πρόεδρος της Επιτροπής ορίζεται ο συγγενέστερος προς την υπό του Τμήματος παρεχομένην ειδίκευσιν καθηγητής. Η θητεία της Επιτροπής εκάστης ειδικεύσεως ορίζεται τριετής, δυναμένη να ανανεούται. 3.Ωσαύτως η Σχολή ορίζει Συντονιστήν, μετ’ Αναπληρωτού, εκ των τακτικών καθηγητών αυτής, όστις έχει ως έργον τον συντονισμόν των διαφόρων ειδικεύσεων, είναι υπεύθυνος δια την τήρησιν των διατάξεων του παρόντος και εισηγείται εις την Σχολήν μέτρα προς βελτίωσιν των Μεταπτυχιακών σπουδών. Η θητεία του Συντονιστού και του αναπληρωτού αυτού είναι τριετής, δυναμένη να ανανεούται. (Μετά την σελ. 558(β) Σελ. 558,01 Τεύχος 593-Σελ. 137 Τμήμα Κτηνιατρικής Πανεπιστημίου Θεσ/νίκης 31.Ε.μ.11-12 4.Ο συντονιστής Μεταπτυχιακών σπουδών, ομού μετά των συντονιστών, των άλλων Σχολών του Πανεπιστημίου Θεσσαλονίκης συμμετέχει εις το υπό την προεδρίαν του Β΄ Αντιπρυτάνεως Συμβούλιον μεταπτυχιακών σπουδών, υπεύθυνον δια την εισήγησιν εις την Σύγκλητον επί προγραμμάτων Μεταπτυχιακών Σπουδών και ρύθμισιν αναφυομένων προβλημάτων σχετικών προς τα προγράμματα ταύτα. Άρθρον 3. 1.Ο υπό του Τμήματος Μεταπτυχιακών Σπουδών χορηγούμενος Τίτλος Σπουδών είναι το Δίπλωμα Μεταπτυχιακών Σπουδών. 2.Ο Τύπος του υπό του Τμήματος Μεταπτυχιακών Σπουδών χορηγουμένου Διπλώματος καθορίζεται ως ακολούθως: ΕΛΛΗΝΙΚΗ ΔΗΜΟΚΡΑΤΙΑ ΑΡΙΣΤΟΤΕΛΕΙΟΝ ΠΑΝΕΠΙΣΤΗΜΙΟΝ  ΘΕΣ/ΝΙΚΗΣ ΚΤΗΝΙΑΤΡΙΚΗ ΣΧΟΛΗ ΤΜΗΜΑ ΜΕΤΑΠΤΥΧΙΑΚΩΝ ΣΠΟΥΔΩΝ Αριθ.............................................................. ΔΙΠΛΩΜΑ Η Κτηνιατρική Σχολή του Αριστοτελείου Πανεπιστημίου Θεσσαλονίκης χορηγεί εις τ….................. . ………………........................................................... πτυχιούχον............................................................ Δίπλωμα Μεταπτυχιακών Σπουδών εις την ειδίκευσιν.............................................,συμπληρώσαντα την κανονική φοίτησιν και υποστάντα επιτυχώς τας υπό των Πανεπιστημιακών νόμων οριζομένας εξετάσεις. Εν Θεσσαλονίκη τη Ο Πρύτανις               Ο Κοσμήτωρ Ο Γραμματεύς Άρθρον 4. 1.Εις το τμήμα Μεταπτυχιακών σπουδών δύνανται να εγγράφονται πτυχιούχοι Κτηνιατρικής Σχολής. Πανεπιστημίου της ημεδαπής ή ομοταγούς της αλλοδαπής. Ωσαύτως δύναται να επιτραπή η εγγραφή και πτυχιούχων ετέρων Σχολών. (Γεωπονική, Δασολογική, Φυσικομαθηματική, Ιατρική και Οδοντιατρική). Εις την περίπτωσιν ταύτην η Σχολή καθορίζει, προτάσει της Επιτροπής Μεταπτυχιακών Σπουδών, τυχόν υποχρεωτικήν παρακολούθησιν και προπτυχιακών μαθημάτων. Σελ. 558,02 Τεύχος 593-Σελ. 138 2.Οι επιθυμούντες να εγγραφούν εις το Τμήμα Μεταπτυχιακών Σπουδών δέον όπως υποβάλλουν εις την Γραμματείαν της Σχολής σχετικήν αίτησιν μετ’ αντιγράφου πιστοποιητικού σπουδών, εν η δηλούται και η ειδίκευσις εις ην επιθυμούν να εγγραφούν. Η αίτησις αύτη υποβάλλεται εντός του μηνός Μαΐου δια τους επιθυμούντας να εγγραφούν εις το πρώτον εξάμηνον εντός δε του μηνός Δεκεμβρίου δια τους επιθυμούντας να εγγραφούν εις το δεύτερον εξάμηνον. 3.Η Σχολή ορίζει τον χρόνον ενάρξεως λειτουργίας ή διακοπής εκάστης ειδικεύσεως, τον αριθμόν των κατ’ έτος εγγραφομένων κατ’ ειδίκευσιν, αναλόγως των υφισταμένων δυνατοτήτων εκπαιδεύσεως και ερεύνης. Ο τρόπος επιλογής των υποψηφίων ρυθμίζεται υπό της Σχολής. 4.Δια την εγγραφήν εις το Τμήμα Μεταπτυχιακών Σπουδών απαιτείται γνώσις μιας τουλάχιστον ξένης γλώσσης, εις ην υπάρχει επαρκής βιβλιογραφία σχετική προς την επιλεγείσαν ειδίκευσιν Μεταπτυχιακών Σπουδών. 31.Ε.μ.12 Τμήμα Κτηνιατρικής Πανεπιστημίου Θεσ/νίκης Άρθρον 5. 1.Η Επιτροπή Μεταπτυχιακών Σπουδών εκάστης ειδικότητος καταρτίζει το αναλυτικόν πρόγραμμα σπουδών, το οποίον τη εγκρίσει της Σχολής και του Συμβουλίου Μεταπτυχιακών Σπουδών δημοσιεύεται εις την υπηρεσιακήν επετηρίδα του Ιδρύματος, εις το πρόγραμμα τούτο η Επιτροπή Μεταπτυχιακών Σπουδών δύναται να περιλάβη και Μεταπτυχιακά μαθήματα διδασκόμενα εις άλλας Σχολάς του αυτού ή ετέρου Ανωτάτου Εκπαιδευτικού Ιδρύματος. Ομοίως εις το πρόγραμμα περιλαμβάνεται το έτος και η περίοδος διδασκαλίας εκάστου μαθήματος, οι διδάσκοντες, αι καθ’ εβδομάδα ώραι διδασκαλίας, φροντιστηρίων και ασκήσεων, σύντομος περίληψις του περιεχομένου εκάστου μαθήματος, ως και τυχόν προαπαιτούμενα προπτυχιακά μαθήματα. 2.Τα μαθήματα διακρίνονται εις υποχρεωτικά και κατ’ επιλογήν Εκάστη Σχολή δύναται, προτάσει της κατ’ ειδίκευσιν Επιτροπής Μεταπτυχιακών Σπουδών, να τροποποιή το πρόγραμμα της ειδικεύσεως Μεταπτυχιακών Σπουδών, ουχί όμως διαρκούντος του χρόνου σπουδών δι’ ειδίκευσιν. Το πρόγραμμα μαθημάτων περιλαμβάνει κατ’ ελάχιστον είκοσι (20) διδακτικάς μονάδας δια την λήψιν του Διπλώματος Μεταπτυχιακών Σπουδών, μη συμπεριλαμβανομένων των Εργαστηριακών Ασκήσεων. Διδακτική Μονάς είναι η εβδομαδιαία ώρα διδασκαλίας επί έν εξάμηνον διαρκείας δέκα έξ (16) εβδομάδων διδασκαλίας. Εις περίπτωσιν εργαστηριακών ασκήσεων η Σχολή καθορίζει τας αντιστοίχους διδακτικάς μονάδας. 3.Οι σπουδασταί υποχρεούνται εις παρακολούθησιν πάντων των υπό των προγραμμάτων προβλεπομένων μαθημάτων, εξαιρέσει των υπό της παραγράφου 2 του παρόντος άρθρου απαλλασσομένων και επιπροσθέτως εις την διεξαγωγήν ερευνητικής ή συνθετικής εργασίας. 4.Το πρός έρευναν θέμα επιλέγεται συνεργασία σπουδαστού μετά μέλους του διδακτικού προσωπικού του Τμήματος Μεταπτυχιακών Σπουδών κατά το τέλος του πρώτου έτους σπουδών. Το μέλος τούτο είναι και Σύμβουλος του σπουδαστού. 5.Οι σπουδασταί υποχρεούνται να διεξέλθουν επιτυχώς άπαντα τα μαθήματα του προγράμματός των. Επιτυχής περάτωσις του προγράμματος μαθημάτων θεωρείται εφ’ όσον ο σπουδαστής συγκεντρώση μέσον όρον βαθμολογίας «Λίαν Καλώς». 6.Μετά την επιτυχή περάτωσιν απάντων των μαθημάτων ο σπουδαστής προσέρχεται ενώπιον της Επιτροπής Μεταπτυχιακών Σπουδών της ειδικεύσεως, εις ην μετέχει και ο Σύμβουλος αυτού, δυναμένων να παρίστανται άνευ ψήφου και των διδαξάντων Καθηγητών, προς γενικήν επί της ειδικεύσεώς των εξέτασιν. Εις περίπτωσιν αποτυχίας επανεξετάζεται άπαξ ουχί ενωρίτερον των τριών (3) μηνών, ή βραδύτερον του έτους. Αποτυγχάνων και αύθις στερείται του δικαιώματος λήψεως του διπλώματος Μεταπτυχιακών Σπουδών. 7.Μετά την κατά τα ανωτέρω επιτυχή γενικήν εξέτασιν ο σπουδαστής υποβάλλει την υπό της παραγράφου 5 του παρόντος άρθρου προβλεπομένην ερευνητικήν ή συνθετικήν εργασίαν, ην υποχρεούται να υποστηρίζη δημοσία ενώπιον της Επιτροπής Μεταπτυχιακών Σπουδών της ειδικεύσεως και του Συμβούλου αυτού. Άρθρον 6. 1Η διδασκαλία των μαθημάτων του Τμήματος Μεταπτυχιακών Σπουδών και η Εποπτεία της διεξαγωγής ερεύνης ανατίθεται δι’ αποφάσεων των Υπουργών Εθνικής Παιδείας και Θρησκευμάτων και Οικονομικών εκδιδομένων μετά γνώμην της κατ’ ειδίκευσιν Επιτροπής Μεταπτυχιακών Σπουδών και της Σχολής, εις τακτικούς, ομοτίμους, εκτάκτους, μονίμους, εκτάκτους επί θητεία, επικουρικούς καθηγητάς, υφηγητάς και επιμελητάς κατόχους διδακτορικών διπλωμάτων έχοντας αξιόλογον ερευνητικόν έργον της αυτής ή ετέρας Σχολής του αυτού ή ετέρων Ανωτάτων Εκπαιδευτικών Ιδρυμάτων ή Κέντρων Ερευνών ή Υπηρεσιών. Δια των αυτών αποφάσεων ορίζεται και η ανά ώρα αμοιβή διδασκαλίας ή ασκήσεων του ανωτέρω προσωπικού. Εις τον επί της Εθνικής Παιδείας και Θρησκευμάτων Υπουργόν, ανατίθεμεν την δημοσίευσιν και εκτέλεσιν του παρόντος Π. Διατάγματος.

[Source: greek_legal_code_raptarchis | Tokens: 8140]